**NOTĂ DE FUNDAMENTARE**

|  |  |  |
| --- | --- | --- |
|  | **Planul Național de Redresare și Reziliență, Componenta 10 – Fondul Local, Investiția I.3 - Reabilitarea moderată a clădirilor publice pentru a îmbunătăți serviciile publice prestate la nivelul unităților administrativ-teritoriale** | **“ Renovarea energetică - Școala gimnazială Nestor Oprean nr.2, Orașul Sânnicolau Mare, str. Petru Maior nr.3, județul Timiș ”**  PNRR/2022/C10 |
| 1. | **Descrierea pe scurt a situației actuale (date statistice, elemente specifice, etc.)** | Prin investitia **“ Renovarea energetică - Școala gimnazială Nestor Oprean nr.2, Orașul Sânnicolau Mare, str. Petru Maior nr.3, județul Timiș ”** se dorește realizarea unor lucrări de intervenție care au drept scop creșterea performanței energetice a clădirii, respectiv reducerea consumurilor energetice pentru încălzire, în condițiile asigurării și menținerii climatului termic interior, precum și ameliorarea aspectului urbanistic al localității.  Imobilul situat la adresa, Orașul Sânnicolau Mare, str. Petru Maior nr.3, județul Timiș este construit în anul 1984 și are ca destinație școală cu clasele 1 – 8.  Localitatea Sânnicolau Mare este cel mai vestic oraş al României şi al judeţului Timiş, fiind şi al treilea oraş ca mărime după Timişoara şi Lugoj. Este atestat documentar în anul 1247, în ,, Diplomele privilegiate regale” iar în anul 2004 împlineşte 775 de ani de existenţă documentară, dar existenţa lui, vine din timpuri mult mai vechi.  Este un oraş de graniţă, având 6 km de frontieră cu Republica Ungaria, pe cursul neregularizat al râului Mureş. Oraşul este aşezat în S-E Câmpiei Panonice în N-V Banatului, în Câmpia joasă a Arancăi, şi pe malurile Canalului Aranca, un vechi curs al râului Mureş (în timpuri îndepărtate, acesta era navigabil) şi care îi conferă oraşului aspecte şi fenomene asemănătoare marilor oraşe aşezate pe fluvii şi râuri, dar la un nivel redus.  Oraşul Sânnicolau Mare se înscrie în categoria oraşelor de rangul III (conform L.489/04.07.2001) cu o populaţie 13070 existând un număr de 13 naţionalităţi cu un potenţial economic dezvoltat, bazat pe investiţii străine de peste 150 milioane dolari, cu un buget anual de peste 39 miloane lei.  Într-un clasament al celor 174 de oraşe sub 25000 locuitori, Sânnicolau Mare se înscrie între primele 3 oraşe.  Începând din 1990, viaţa oraşului începe să se schimbe, dorul de libertate fiind cea mai mare realizare, când părinţii şi rudele puteau să se revadă cu cei plecaţi în Europa şi America. Anul 1990 va marca începutul perioadei de tranziţie de la socialism la capitalism, la o economie de piaţă, perioadă extrem de grea pentru cea mai mare parte a populaţiei oraşului.  Începând cu anul 1997, datorită poziţiei sale şi a oamenilor săi, au început să apară investitorii străini, care au înfiinţat firme ce au renume pe piaţa mondială, dar și firme mici și mijlocii, de diferite profiluri, fapt ce va face ca şomajul să fie eliminat. Acestea vor duce la dezvoltarea oraşului sub toate aspectele, începând cu apariţia multor, magazine, buticuri, brutării, autoservisuri, coafuri, restaurante, baruri striptesse etc. Se înfiinţează primele asociaţii agricole, fie juridice, fie familiale, unele având capital străin, italian și german.  În cea ce privește învățământul, în orașul Sânnicolau Mare sunt o creșă, cinci grădinițe, două școli gimnaziale și două licee.  Aprobarea planurilor de şcolarizare ale unităţilor de învăţământ din oraşul Sânnicolau Mare s-a realizat conform actelor normative în vigoare. Astfel, în anul şcolar 2021- 2022 au fost înscriși un numar total de 2.611 elevi, din care preșcolari 365.  Din punct de vedere energetic clădirea nu corespunde cerintelor din normele actuale de confort şi consum energetic, lucru evidenţiat şi prin documentul Certificat de Performanță Energetică EXISTENT, prezentat în raportul de audit energetic al clădirii.  Clădirile proiectate înainte de anul 2000 înregistrează importante pierderi de energie prin pereţii exteriori, ferestre şi terasă. Aceste pierderi de energie determină costuri ridicate cu încălzirea spațiilor pe perioada de iarnă. Totodată, clădirile proiectate înainte de anul 2000 prezintă adesea elemente de construcţii ale faţadelor degradate/deteriorate, cu potenţial risc de prăbuşire, dar şi componente - pereţi exteriori şi tâmplărie exterioară -neperformante din punct de vedere energetic.  Directiva 2006/32/CE a Parlamentului European şi a Consiliului din 5 aprilie 2006 privind eficienţa energetică la utilizatorii finali şi serviciile energetice şi de abrogare a Directivei 93/76/CEE a Consiliului prevede, printre altele, ca statele membre să ia toate măsurile pentru îmbunătăţirea eficienţei energetice la utilizatorii finali şi stabilirea unei ţinte naţionale de minimum 9% privind economiile de energie pentru al 9-lea an de aplicare a directivei.  Proiectul se înscrie în seria inițiativelor UAT Sânnicolau Mare de îmbunătățire a calității vieții urbane prin aplicarea unor măsuri de creștere a eficienței energetice atât la nivelul clădirilor rezidențiale cât și a **celor publice**, asigurând astfel implementarea Strategiei integrate de dezvoltare urbană a orașului Sânnicolau Mare pentru perioada 2021-2027, a P.A.E.D. Plan de acțiune în domeniul eficienței energetice.  Proiectul răspunde următoarelor obiectivului din cadrul strategiei: SIDU pag. 107, obiectivul strategic 6, Măsura 6.5. Reducerea emisiilor de carbon prin îmbunătățirea eficienței energetice a clădirilor – sisteme de monitorizare a consumului de curent electric, gaz, anveloparea termică a clădirilor, corelat cu PAEDîn ceea ce privește investiția propusă.  Proiectul este propus în contextul preocupărilor de creștere a eficienței energetice și reducere a consumului de energie primară și emisii de CO2, atât la nivel național cât și european.  Clădirile nerezidențiale reprezintă 18% din suprafața totală construită și aproximativ 5% din totalul fondului imobiliar, în care sunt incluse majoritatea clădirilor publice. Spațiile ocupate de administrația publică, clădirile educaționale și cele sociale determină împreună aproximativ 75% din consumul nerezidențial de energie, fiecare reprezentând 20-25% din total. Astfel, conform datelor INCD URBANINCERC/ Strategia pentru mobilizarea investiţiilor în renovarea fondului de clădiri rezidenţiale şi comerciale, atât publice cât şi private, existente la nivel naţional, distribuția consumului final de energie în funcție de tipul de clădire nerezidențială (măsurat în thou toe) este următorul: 26% educație, 24% administrație publică, 21% comerț, 14% sănătate, 8% turism, 7% servicii poștale.  În ceea ce privește performanțele energetice (conform aceleiași surse-INCD URBAN-INCERC), clădirile din domeniul educației sunt cele mai mari consumatoare de energie (354 kWh/m2 pe an), celelalte sectoare încadrându-se în intervalul 200-250 kWh/m2 pe an.  Strategia Națională pentru Dezvoltare Durabilă a României Orizonturi 2013-2020-2030 - susține reducerea anuală a consumurilor specifice de materiale și energie în sectoarele energetic și rezidențial, care să genereze în final creștere economică fără consumuri suplimentare de resurse materiale și energetice. Proiectul propus răspunde acestei strategii atât prin reducerea consumului anual specific de energie pentru încălzirea spațiilor cât și prin scăderea anuală estimată a gazelor cu efect de seră, datorate reabilitării termice a clădirii vizate, cât și prin creșterea confortului utilizatorilor.  Strategia Națională a României privind Schimbările Climatice 2013 – 2020 - Îmbunătățirea eficienței energetice susține de asemenea necesitatea îmbunătățirii performanței termice a clădirilor. Sunt avute în vedere lucrări de reabilitare (reabilitarea termică a anvelopei clădirilor și a instalațiilor aferente) care pot conduce la economie de energie în clădiri, în condițiile realizării și menținerii condițiilor de confort interior și de eficiență economică.  Așadar proiectul se înscrie în prioritățile locale, regionale și naționale cu privire la creșterea eficienței energetice a clădirilor publice.  Echiparea tehnico-edilitară din punct de vedere al utilităților cuprinde următoarele tipuri de utilități în imediata vecinătate a amplasamentului:  Reţea urbană de energie electrică: există posibilitatea racordării la reţelele diverșilor operatori;  Reţea urbană de apă: există posibilitatea racordării la reţeaua orăşenească existentă;  Reţea urbană de termoficare: nu există;  Reţea urbană de gaze: există posibilitatea racordării la reţeaua orăşenească existentă;  Reţea urbană de canalizare: există posibilitatea racordării la reţeaua orăşenească existentă;  Reţea urbană de telefonie: există posibilitatea racordării la reţelele diverşilor operatori. |
| 2. | **Necesitatea și oportunitatea investiției pentru care se aplică** | Obiectivul de investiție **“ Renovarea energetică - Școala gimnazială Nestor Oprean nr.2, Orașul Sânnicolau Mare, str. Petru Maior nr.3, județul Timiș ”**face parte dintr-un grup de clădiri selecționate de UAT Sânnicolau Mare pentru a beneficia de reabilitare în vederea creșterii performanței energetice, în contextul existenței unui fond învechit de clădiri publice.  Măsurile privind eficiența energetică au un rol critic în garantarea realizării la cele mai mici costuri a obiectivelor stabilite prin pachetul energie-schimbări climatice. Diminuarea consumului prin eficiență energetică este cel mai eficient mod de a reduce dependența de combustibilii fosili, responsabili de producerea gazelor cu efect de seră, precum și de importuri.  În cazul proiectului de față, implementarea măsurilor de eficiență energetică în cadrul clădirilor publice va duce la îmbunătățirea condițiilor de viață ale utilizatorilor, prin:  Îmbunătățirea confortului interior; Reducerea consumurilor energetice; Reducerea costurilor de întreținere pentru încălzire și apă caldă menajeră; Reducerea emisiilor poluante generate de producerea, transportul și consumul de energie; Eficientizarea nivelului de confort termic prin crearea de condiții optime.  Prin reabilitarea termică a clădirii publice vizate utilizând materiale reciclabile și instalarea de sisteme alternative de producere a energiei, se urmărește reducerea consumului de energie pentru încălzire, scăderea costurilor pentru încălzire și reducerea importului de combustibili, creșterea eficienței energetice în general, cu efecte în protecția mediului și asupra stării de sănătate.  Realizarea lucrărilor propuse prin proiect vor avea următoarele beneficii:  -scăderea consumurilor energetice și a costurilor de întreținere pentru încălzire și preparare apă caldă de consum, lucru esențial având în vedere prețurile actuale de pe piața energiei;  -reducerea considerabilă a emisiilor poluante (gaze cu efect de seră) generate de producerea, transportul și consumul de energie, prin scăderea consumului de energie convențională și utilizarea de surse regenerabile de energie;  -îmbunătățirea condițiilor de igienă și de confort în clădire, având în vedere: înlocuirea ferestrelor existente (cu performanțe slabe din punct de vedere al izolării termice), cu ferestre termoizolante din PVC cu geam triplu; reabilitarea/modernizarea instalațiilor de iluminat; montarea de sisteme inteligente de umbrire pentru sezonul cald;  -asigurarea cerințelor de accesibilizare pentru persoanele cu dizabilități;  -echiparea cu stații de încărcare pentru mașini electrice – cu un impact benefic asupra mediului, prin încurajarea utilizării de autovehicule hibride/ electrice, odată cu creșterea rețelei de stații de încărcare.  Viziunea de dezvoltare a localității Sânnicolau Mare se coreleaza cu obiectivele pe termen lung ale dezvoltării teritoriale regionale și naționale, ce vizează reducerea disparităților de dezvoltare socio-economică prin creșterea competitivității pe plan economic, dezvoltarea la standarde europene a infrastructurii de bază, precum și valorificarea eficientă a capitalului uman.  Viziunea de dezvoltare a localității Sânnicolau Mare se bazează pe următoarele direcții generale:   * Creșterea activității turistice a orașului; * Revitalizarea economică a orașului prin valorificarea superioară a resurselor locale; * Îmbunătățirea condițiilor de trai a locuitorilor ca urmare a dezvoltării economice și a serviciilor publice; * Creșterea calității vieții prin îmbunătățirea calității factorilor de mediu.   Dezvoltarea urbană a orașului Sânnicolau Mare se va realiza în deplina concordanță cu principiile dezvoltării durabile, reducând semnificativ implicațiile negative ale activităților antropice asupra mediului, contribuind prin măsurile luate la îmbunătățirea calității mediului. |
| 3. | **Corelarea cu proiecte deja implementate la nivel local** | Proiectul propus este complementar cu alte proiecte de investiții finalizate, finanțate din fonduri nerambursabile, ce au ca obiect modernizarea și reabilitarea energetică de clădiri publice, după cum urmează:  - ***„ Reabilitare Liceu Teoretic Ioan Jebelean din Oraşul Sânnicolau Mare, judeţul Timiş”***  - ***„ Reabilitare Liceu Tehnologic "Cristofor Nako" din Orașul Sânnicolau Mare, județul Timiș”***  -  ***„ Reabilitare Școala Gimnazială "Theodor Bucurescu" nr.1 din Orașul Sânnicolau Mare, județul Timiș”***  Prezentul proiect, cât și proiectele complementare, finalizate, au printre obiective eficientizarea și scăderea consumului de energie primară, cu efect de reducere a emisiilor de dioxid de carbon și prevenire a schimbărilor climatice.  Prin realizarea acestor investiții, se conlucrează în vederea valorificării următoarelor oportunități:  -asigurarea unei politici de amenajare durabilă a teritoriului prin dezvoltarea echilibrată a infrastructurii locale;  -îmbunătățirea standardelor de viață ale populației;  -creșterea activității zonei/localității pentru investitori/turiști;  -reducerea populării mediului și contribuția la prevenirea schimbărilor climatice. |
| 4. | **Corelarea cu proiecte în curs de implementare de la nivel local** | Proiectul propus este complementar cu alte proiecte de investiții în curs de derulare, finanțate din fonduri nerambursabile, ce au ca obiect modernizarea și reabilitarea energetică de clădiri publice, după cum urmează:   * *„ Îmbunătățirea calității vieții populației din orașul Sânnicolau Mare prin construire creșă, str. Decebal ”* * *„ Îmbunătățirea calității vieții populației din orașul Sânnicolau Mare prin reabilitarea fațadelor Școlii Gimnaziale Theodor Bucurescu nr.1 ”* * *„ Îmbunătățirea calității vieții populației din orașul Sânnicolau Mare prin construire grădiniță, str. Petru Maior ”* * *„ Îmbunătățirea calității vieții populației din orașul Sânnicolau Mare prin construire grădiniță, str. Decebal ”* * În concluzie, proiectele sunt complementare prin contribuția acestora la îmbunătățirea serviciilor publice oferite la nivel local, vizând implementarea politicilor urbane, inclusiv a mobilității urbane, și punând accentul pe utilizarea soluțiilor verzi și digitale, cu scopul protejării mediului și reducerii impactului schimbărilor climatice. |
| 5. | **Corelarea cu celelalte proiecte pentru care se aplică la finanțare** | “ Renovarea energetică pentru clădiri rezidențiale multifamiliale din Orașul Sânnicolau Mare ” – Loturi 1 – 7 proiecte pentru care s-a solicitat fințare prin componenta C5 a PNRR. |
| 6. | **Efectul pozitiv previzionat prin realizarea obiectivului de investiții** | Lucrările de intervenții propuse **prin proiectul de față** vor maximiza **beneficiile și reducerea efectelor negative asupra mediului înconjurător**, prin implementarea de măsuri de îmbunătățire a eficienței energetice.  Proiectul propus răspunde obiectivului general al componentei C10 Fondul Local din PNRR. Prin implementarea proiectului se va susține o transformare durabilă urbană prin investiții în modernizarea și reabilitarea energetică a clădirilor publice, care vor susține reziliența și tranzacția verde a zonelor urbane, precum și reducerea dispariților teritoriale la nivel regional, intra-regional și intra-județean.  Realizarea proiectului va avea efect pozitiv pe mai multe niveluri.  IMPACTUL MACROECONOMIC:  Prin prezentul proiect se realizează:  • reducerea cheltuielilor cu încălzirea spațiilor pe perioadă de iarnă, respectiv reducerea costurilor cu climatizarea pe perioada de caniculă;  • susţinerea creşterii economice şi contracararea efectelor negative pe care criza internaţională actuală o poate avea asupra sectorului energetic;  • creşterea independenţei energetice a României;  • îmbunătățirea calității aerului și a mediului prin reducerea emisiilor de CO2 la sursa, datorită scăderii consumului de energie contravențională și creșterii gradului de utilizare a energiei regenerabile;  • creșterea pe termen lung a competitivității, incluziunii și sustenabilității zonelor urbane ca urmare a investițiilor finanțate prin PNRR;  • dezvoltarea unei zone urbane reziliente ca urmare a investiției în proiecte de reabilitări cu scop de scădere a consumului de energie primară și adaptarea clădirilor publice la noile cerințe de eficiență energetică.  IMPACTUL ASUPRA MEDIULUI DE AFACERI  Prin realizarea lucrărilor de intervenție privind creşterea performanţei energetice la clădirile existente se realizează susţinerea agenţilor economici din domeniul construcţiilor şi crearea unor noi locuri de muncă.  IMPACTUL SOCIAL  Se urmăreşte reducerea cheltuielilor de întreţinere pentru încălzirea spațiilor pe perioada rece.  IMPACTUL ASUPRA MEDIULUI  Reducerea consumului de energie pentru încălzirea spațiilor din clădirile existente are ca efect reducerea costurilor de întreţinere cu încălzirea, diminuarea efectelor schimbărilor climatice, prin reducerea emisiilor de gaze cu efect de seră, şi creşterea independenţei energetice, prin reducerea consumului de combustibil convenţional utilizat la prepararea agentului termic pentru încălzire, precum şi ameliorarea aspectului urbanistic al localităţilor.  În etapa de implementare a investiției, toate materialele ce se vor utiliza, cât și documentațiile tehnice vor trebui să respecte obligaţiile pentru implementarea principiului „Do No Significant Harm” (DNSH) (“A nu prejudicia în mod semnificativ”), astfel cum este prevăzut la Articolul 17 din Regulamentul (UE) 2020/852 privind instituirea unui cadru care să faciliteze investițiile durabile, pe toată perioada de implementare a proiectului. |
| 7. | **Modul de îndeplinire a condițiilor aferente investițiilor** | În procedurile de implementare a proiectului se va ține cont de condițiile Ghidului de Finanțare aferent Componenta 10 - Fondul Local din cadrul PNRR, atât condiții ce țin de eligibilitate, cât și cele aferente principiilor DNSH pentru I.3. Reabilitare moderată clădiri publice pentru a îmbunătăți serviciile publice prestate la nivelul unităților administrativ-teritoriale.  Eligibilitatea solicitantului:  UAT Sânnicolau Mare se încadrează în categoria de solicitanți eligibili fiind UAT încadrată în categoria orașelor, definite în conformitate cu OUG nr. 57/2019 privind Codul Administrativ, cu modificările și completările ulterioare și construite potrivit Legii nr.2/1968 privind organizarea administrativă a teritoriului României, republicată.  Prezenta cerere de finanțare are ca și obiectiv modernizarea și reabilitarea energetică a unei clădiri publice - Școala gimnazială Nestor Oprean nr 2, str. Petru Maior nr.3, din orașul Sânnicolau Mare, județul Timiș, astfel tipul de investiție a proiectului se încadrează în una dintre categoriile de investiții eligibile menționate în Ghidul Solicitantului.  Caietul de sarcini va face referire la tipurile de lucrări eligibile conform programului de finanțare, cât și la cheltuielile neeligibile dar necesare conform documentației tehnice; prin caietul de sarcini se va specifica respectarea principiilor privind dezvoltarea durabilă, protecția mediului, egalitatea de șanse, de gen, nediscriminarea, accesibilitatea, respectiv a tuturor obiectivelor de mediu conform principiului DNSH (”Do no significant harm”), astfel cum este prevăzut la Articolul 17 din Regulamentul (UE) 2020/852 privind instituirea unui cadru care să faciliteze investițiile durabile, inclusiv cele din 2020. Indicatorii obiectivului de investiții: Număr de metri pătrați aferenți suprafeței de clădire renovată energetic -2.242 mp |
| 8. | **Descrierea procesului de implementare** | Pentru a asigura un management eficient al proiectului se va numi o echipă din partea UAT, cu experiență pentru pozițiile cheie necesare în etapa de implementare a proiectului, formată cel puțin din Manager de Proiect, Responsabil juridic, Responsabil Financiar și Responsabil Achiziții.  Ca și instrumente utilizate în această activitate se vor utiliza:  planul de implementare al proiectului stabilit în conformitate cu prevederile Ghidului de Finanțare specific liniei de finanțare din cadrul PNRR, bugetul proiectului, organizarea funcțională și operațională a echipei, instrumente de monitorizare și control, evaluarea internă a activităților.  Imediat după semnarea contractului de finanțare va avea loc prima ședinta de organizare a unității de implementare a proiectului și se vor semna fișele de post pentru toate pozițiile din echipa de implementare, după care se va stabili planul de implementare.  Echipa de Implementare a Proiectului va fi formată astfel:  Manager de proiect/ Responsabil raportare : coordoneaza activitățiile proiectului, monitorizarea planificarea acțiunilor proiectului, urmărește respectarea cerințelor de implementare, coordonează realizarea evaluării interne a proiectului, supervizeaza raportările solicitate de finanțator, certifică necesitatea și oportunitatea plăților în proiect; verifică documentația transmisă la MDLPA ; asigură întocmirea documentației în formatele interne/cele impuse de finațator; verifică rapoarte/cererile de rambursare/cererilor de plată;  Responsabil juridic: semnează documentația aferentă proiectului pentru conformitate juridică; acordă asistență juridică și sprijin de specialitate; verifică sub aspectul legalității contractele de furnizare/servicii prevăzute în proiect, prin aplicarea vizei juridice;  Respănsabil financiar: monitorizează efectuarea cheltuielilor conform bugetului și le înregistrează în evidențele financiar contabile, corelând toate informațiile financiar contabile ale proiectului; asigură respectarea regulilor financiare, furnizeaza datele relevante pentru realizarea rapoartelor financiare periodice;  Responsabil achiziții publice: verifică documentația de atribuire pentru achizițiile realizate în cadrul proiectului;organizează, lansează și realizează procedurile de atribuire.  Echipa de proiect va asigura activitățile de comunicare, management financiar, monitorizarea rezultatelor și evaluarea proiectului pentru realizarea obiectivelor cu respectarea calendarului și bugetului și va fi corelată cu consultantul extern ce va fi achiziționat pentru buna desfășurare a proiectului.  Activitățile vor fi programate astfel încât să se respecte cu strictețe obligațiile beneficiarului în ceea ce privește transmiterea documentelor cheie în termenele fixe – de 3, 9, 13 luni de la la data intrării în vigoare a contractului de finanțare, conform cerințelor apelului de finanțare.  Pentru implementarea cu succes a activităților de achiziție lucrări/servicii/bunuri se va urmări planul de achiziții, se vor pregati documentațiile de achiziții, iar derularea procedurilor de achiziție se va face în conformitate cu legislația în vigoare. Atât Managerul de Proiect cât și Responsabilul de achiziții se va asigura că achizițiile se realizeaza în termenul prevăzut de Ghidul Solicitantului pentru furnizarea la timp a documentațiilor tehnice către Finanțator precum și pentru obținerea în timp util a Autorizației de Construire.  Se vor contracta serviciile de elaborare a documentațiilor tehnice (SF/DALI, documentații obținere avize/acorduri, elaborare PT), se vor elabora documentațiile tehnice și se vor derula procedurile de obținere a avizelor, acordurilor și a Autorizației de Construire, care vor fi transmise către finanțator în termenul asumat.  Se vor contracta lucrările de execuție a investiției, după care, pe parcursul execuției lucrărilor, beneficiarul se va asigura de colectarea tuturor documentelor justificative care să demonstreze implementarea principiului DNSH.  Pe parcursul derulării activităților echipa de management va asigura monitorizarea permanentă a contractelor de servicii/lucrări, respectiv a respectării de către constructor a graficului execuției lucrărilor, a calității lucrărilor, respectiv a proiectului tehnic și a ofertei de lucrări. Un rol deosebit va acorda de asemenea monitorizării riscurilor intervenind cu măsuri de prevenție și/sau soluționare ori de câte ori este nevoie.  La finalul execuției lucrărilor, se va realiza recepția lucrărilor, urmând ca Procesul verbal de recepție să fie transmis către finanțator în termenul asumat. Se va elabora Certificatul de performanță energetică la finalizarea lucrărilor, care va fi de asemenea transmis spre finanțator.  La finalizarea tuturor activităților echipa mixtă de management va depune toate documentele necesare pentru cererea de plată finală/raportul de durabilitate și se va asigura că a facut toate demersurile necesare pentru a putea asigura sustenabilitatea proiectului. |
| 9. | **Alte informații** | Nu e cazul. |

NUME ȘI PRENUME Groza Dănuț

DATA 13.10.2022

SEMNĂTURA ……………………………………...